text: Brandene i Kvaglund fortsætter
  04 august 2013 kl. 11.03
  Natten til søndag udbrændte en knallert på stisystemet bag en boligblok i Kvaglundparken.
  Vagtchef ved Syd- og Sønderjyllands Politi, Ivan Gohr Jensen, siger søndag til TV SYD, at politiet ikke umiddelbart kæder nattens brand 
  sammen med de 10 påsatte brande i skure, containere og knallerter i Kvaglund-området og på Stengårdsvej de seneste tre uger.
  De fleste af disse brande har også fundet sted om natten i weekenderne.
  Politiet efterlyser vidner til nattens brand der fandt sted ved 4-tiden søndag morgen.
  